cyanic-selkie/wikianc huggingface dataset:
Antrasiitti
Antrasiitti on tiivistä ja kovaa kivihiiltä, joka on lähes puhdasta hiiltä (92–98 %). Antrasiitti on geologiselta iältään vanhin kivihiililaatu, ja siten sitä esiintyy kivihiilikerrostumissa alimpana. Vastalouhitun antrasiitin kosteusprosentti on alle 15. Antrasiitin lämpöarvo on kivihiilen laaduista suurin.
Aiheesta muualla
Carbone
Taskumatti
Taskumatti on taskuun mahtuva pullo, jossa säilytetään juomaa, yleensä viinaa tai muuta väkevää alkoholijuomaa. Taskumatti on muodoltaan litteä, joten se sopii kätevästi takin povitaskuun tai housujen takataskuun.
Useimmiten taskumatit on valmistettu ruostumattomasta teräksestä ja niissä on krominen pinta. Kuitenkin taskumatteja on myös valmistettu hopeasta, kovatinasta ja jopa lasista.
Sanan on selitetty tulevan kieltolain isänä pidetystä Matti Helenius-Seppälästä, mutta tosiasiassa taskumatti esiintyy jo 1800-luvulla mm. Seitsemässä veljeksessä.
Luettelo Wimbledonin naisten kaksinpelin voittajista
Wimbledonin tennisturnaus on vuosittainen tennisturnaus, joka pelataan nurmikentällä. Se järjestetään Lontoon Wimbledonin taajamassa, Isossa-Britanniassa. Naisten kaksinpelin järjestäminen aloitettiin vuonna 1884.
Derbi Senda DRD Pro
thumb|DRD Pro SM Derbi Senda DRD Pro on vuonna 2006 julkistettu Derbin valmistama 50-kuutioinen mopomalli. Mopossa on pro-link-takajousitus 250mm joustovaralla sekä vahvistettu alumiinirunko.
Eroa muihin Senda-malleihin
Derbi Senda DRD Pro:ssa on muista malleista poiketen 17,5mm kaasutin, jossa 68 pääsuutin, jolla huippunopeutta kertyy noin 51-55 km/h vakiona. Tehoputkella, oikealla suuttimella ja oikeilla välityksillä nopeutta voidaan saada jopa 70-90 km/h.
Sara Macliver
Sara Macliver on australialainen oopperalaulaja sekä konsertti- ja resitaaliesiintyjä, äänialaltaan sopraano. Häntä pidetään yhtenä johtavista barokkiohjelmiston tulkitsijoista maassaan. Hän opiskeli Perthissä sopraano Molly McGurkin johdolla. Hän toimi jo opiskeluaikanaan West Australian Opera Companyn palveluksessa; hänen rooleihinsa yhtiölle ovat kuuluneet Micaelan rooli Carmenissa, Papagenan rooli Taikahuilussa, Giannettan rooli Lemmenjuomassa ja Nannettan rooli Falstaffissa.
Mcliver on muun muassa levyttänyt Georg Friedrich Händelin Messias-oratorion (2002), jonka esitys myös näytettiin kahdesti kansallisessa televisiossa. Johann Sebastian Bachin aarioiden ja duettojen levytys mezzosopraano Sally-Anne Russellin kanssa toi Macliverille ARIA-palkintoehdokkuuden. Macliver on levyttänyt myös Giovanni Battista Pergolesin Stabat Materin tulkinnan. Hän asuu Sydneyssä miehensä ja kolmen lapsensa kanssa.
Plano
Plano on kaupunki Texasin osavaltiossa Yhdysvalloissa. Kaupunki sijaitsee pääosin Collinin piirikunnassa, pieni osa sijaitsee Dentonin piirikunnassa. Plano on yksi Dallasin suurkaupungin esikaupungeista. Vuoden 2010 väestönlaskennassa kaupungin asukasluku oli 259 841 ja se oli siten Texasin yhdeksänneksi väkirikkain kaupunki. Kaupungin pinta-ala on 185,5 neliökilometriä, josta 0,2 neliökilometriä on vettä. Se perustettiin vuonna 1873.
Love Connection
Love Connection oli vuonna 2013 toteutettu suomalainen tositelevisio-ohjelma, jossa Yhdysvalloissa asuvat suomensukuiset poikamiehet etsivät rakkautta ja juuriaan Suomesta. Ohjelma oli kuvattu osittain Yhdysvalloissa ja osittain Suomessa.
Ohjelmassa oli alkuvaiheessa mukana viisi miestä, joista kolme eniten yhteydenottoja saanutta valittiin lopulliseen ohjelmaan. Kesällä 2013 miehet saapuivat Suomeen tapaamaan morsianehdokkaita. Juontajana ja henkilökohtaisena avustana poikamiehille toimi Nuutti Takkinen.
12-osainen ohjelma alkoi Yle TV2:ssa 21. lokakuuta 2013.
Liukuvärjäys
Liukuvärjäys on kankaan asteittain tummenevaa ja vaalenevaa värjäystä.
Diana Ross Presents The Jackson 5
Diana Ross Presents The Jackson 5 on The Jackson 5 -yhtyeen ensimmäinen studioalbumi, jonka he julkaisivat Motown-yhtiön alaisena. Albumin I Want You Back -single nousi suoraan listaykköseksi Billboard Hot 100 -listalla. Vuonna 2001 albumi julkaistiin remasteroituna yhdessä ABC-albumin kanssa.
Kappaleet
Puoli A Puoli B
Tsuyoshi Kitazawa
Tsuyoshi Kitazawa (s. 10. elokuuta 1968 Tokio, Japani) on japanilainen entinen jalkapalloilija.
Jalkapallomaajoukkue
Hän edusti Japanin maajoukkuetta vuosina 1991-1999.
Hiihdon maailmanmestaruuskilpailut 1978
Kisojen myöntäminen
Suomen Hiihtoliitto teki huhtikuussa 1974 Kansainväliselle hiihtoliitolle anomuksen vuoden 1978 hiihdon maailmanmestaruuskilpailuiden järjestämisestä Lahdessa Salpausselän hiihtokeskuksessa. Kilpailuanomus käsiteltiin FIS:n kongressissa San Franciscossa toukokuussa 1975. Lahden kanssa kisaisännyydestä kilpaili Kanadan Quebec, joka hävisi äänestyksessä äänin 36–39. Aikaisemmin MM-kisat oli järjestetty Lahdessa vuosina 1926, 1938 ja 1958.
Kilpailupaikat
Lahden kisakeskukseen oli jo vuoden 1972 Salpausselän kisoihin rakennettu 90 metrin suurmäki ja vuoden 1978 MM-hiihtoja varten pystytettiin uusi teräsrakenteinen 70 metrin mäki. Myös latureittejä uudistettiin ja stadionille rakennettiin 5 500 katsojan osittain katettu katsomo- ja huoltorakennus. MM-kilpailuiden esikisoina toimi vuoden 1977 Salpausselän kisat.
Kilpailutapahtumat
Vuoden 1978 MM-hiihtoihin osallistui 262 kilpailijaa 26 eri maasta. Mitaleja jaettiin 11 kilpailussa, joiden lisäksi käytiin joukkuemäkihypyn epävirallinen MM-kilpailu. Naisten 20 kilometrin hiihto oli ensimmäistä kertaa MM-kisojen ohjelmassa.
Miesten hiihdossa ei Lahden MM-kisoissa ollut yhtä suvereenia hallitsijaa. Henkilökohtaisten matkojen ja viestin yhteenlasketuissa hiihtoajoissa nopein oli 50 kilometrin ja viestihiihdon kultamitalisti Ruotsin Sven-Åke Lundbäck. Tällä laskutavalla toiseksi paras oli 15 ja 50 kilometrin hopeamitalimies Jevgeni Beljajev Neuvostoliitosta. Yhteisajassa kolmas oli Suomen Matti Pitkänen, joka kuului viestin hopeajoukkueeseen ja oli kaikilla henkilökohtaisilla matkoilla neljäs. Tälle listalle ei yllä Puolan Jozef Luszczek, joka voitti yllättäen 15 kilometrin kilpailun ja oli hopealla 30 kilometrillä. Viestissä hän ei maansa ainoana edustajana voinutkaan kilpailla.
Naisten hiihdossa parhaita olivat 10 kilometrin ja 20 kilometrin kilpailut voittanut Neuvostoliiton Zinaida Amosova sekä Suomen Helena Takalo ja Hilkka Riihivuori, jotka saavuttivat kaksi henkilökohtaista mitalia ja lisäksi viestissä kultaa. Kaikilla naisten henkilökohtaisilla matkoilla neljän parhaan joukkoon ylsi vain suomalaisia ja neuvostoliittolaisia hiihtäjiä.
Mäkihypyssä ja yhdistetyssä kultamitalit menivät DDR:ään ja Suomeen. Pienemmässä 70 metrin mäessä DDR otti kaksoisvoiton Mathias Busen johdolla ja 90 metrin mäessä paras oli kotiyleisön riemuksi Tapio Räisänen. Yleisön kannalta oli tosin harmittavaa, että suurmäen kilpailua jouduttiin siirtämään vuorokaudella voimakkaan tuulen vuoksi. Yhdistetyssä viiden parhaan joukossa oli neljä DDR:n urheilijaa ja kärkikolmikko Konrad Winkler–Rauno Miettinen–Ulrich Wehling täsmälleen sama kuin esikisoissa 1977. Joukkuemäen epävirallisen maailmanmestaruuden voitti DDR.
Mitalitaulukon voitti odotetusti Neuvostoliitto, ja toiseksi nousi hieman yllättäen isäntämaa Suomi. Perinteinen hiihtomaa Norja sai tyytyä vain yhteen pronssimitaliin.
Kilpailuiden dopingtesteissä ei jäänyt kiinni yhtään urheilijaa, mutta kisojen jälkeen kävi ilmi, että ilmeisesti anabolisten steroidien käyttöä ei testattu ollenkaan. Lahden MM-kisoissa testattiin ensimmäistä kertaa myös mäkihyppääjien kilpailuasuja.
Yleisötavoite kisoille oli 200 000 katsojaa, johon ei aivan päästy, sillä pääsylippuja myytiin 173 598 kappaletta. Suurmäen kilpailun siirtäminen luultavasti laski yleisömääriä.
15 km
Päivämäärä: 21. helmikuuta Kilpailu keräsi kisojen suurimman osanottajamäärän, kun matkaan lähti 80 hiihtäjää 26 maasta. Viiden kilometrin kohdalla kärjessä oli Mieto, jonka jälkeen Luszczek, Beljajev, Lundbäck ja Pitkänen. Kymmenen kilometrin kohdalla Mieto johti kuudella sekunnilla toiseksi noussutta Beljajevia. Viimeiset viisi kilometriä nopeinta vauhtia tuli kuitenkin Luszczek. Miedon vauhti hiipui loppumatkalla etenkin voiteiden kulumisen vuoksi.
Suomen Pertti Teurajärvi oli kilpailussa 12. ja Pertti Vahvaselkä 32:s. <br style="clear:both" />
30 km
Päivämäärä: 19. helmikuuta 10 kilometrin kohdalla kärjessä oli Beljajev, toisena yllätysnimi Luszczek, kolmantena Saveljev, neljäntenä Zimjatov, viidentenä Pitkänen ja vasta kuudentena, jo 50 sekunnin päässä kärjestä Mieto, joka oli yksi ennakkosuosikeista. Puolimatkassa kärkikolmikko oli Saveljev – Luszczek – Beljajev ja 25 kilometrin kohdalla Saveljev – Luszczek – Zimjatov.
Suomen Risto Kiiskinen oli kilpailussa 16. ja Arto Koivisto 29:s. <br style="clear:both" />
50 km
Päivämäärä: 26. helmikuuta Päivän aikana lämmennyt keli oli ongelmallinen ja voitelu nousikin kilpailussa ratkaisevaan rooliin. Jo ensimmäisen kymmenen kilometrin jälkeen moni suosikki oli pois pelistä; Thomas Magnusson sekä Oddvar Brå keskeyttivät ja Juha Mieto sekä Sergei Saveljev olivat kaukana kärjestä. 20 kilometrin kohdalla kärkeen oli noussut viimeisenä matkaan lähtenyt Lundbäck, jonka jälkeen toisena oli kymmenen kilometrin jälkeen johtanut Pitkänen. Kolmantena oli Beljajev, neljäntenä Anatoli Ivanov ja viidentenä yllätysnimi Pierrat. Mieto oli joukon viimeisenä. 30 kilometrin jälkeen kärkikolmikko oli sama, mutta Pierrat oli noussut jo neljänneksi. 40 kilometriin mennessä Pitkänen oli pudonnut neljänneksi ja Lundbäckin johto muihin oli kasvanut jo yli minuuttiin.
Suomen Pertti Teurajärvi oli kilpailussa 15., Heikki Torvi 31. ja Juha Mieto 44. (viimeinen maaliin tulleista). <br style="clear:both" />
4 × 10 km viesti
Päivämäärä: 23. helmikuuta Viestikilpailusta ennustettiin tasaista, mutta Neuvostoliittoa pidettiin jonkinlaisena ennakkosuosikkina. Ensimmäisessä vaihdossa kärkikolmikkona oli Ruotsi, Norja ja Sveitsi. Suomi oli jäänyt kolmikosta 10 sekuntia ja Neuvostoliitto yllättäen puoli minuuttia. Toisen osuuden jälkeen Neuvostoliitto oli jo kaksi minuuttia kärjestä, jonka muodosti kolmikko Suomi – Ruotsi – Norja. Kolmannella osuudella Norjan Formo kaatui ja jäi ratkaisevasti Suomesta ja Ruotsista. Ankkuriosuudella vauhdinpitäjänä oli suurimman osan matkasta Suomen Pitkänen, jonka Magnuson jätti loppumatkalla helpon oloisesti. <br style="clear:both" />
5 km
Päivämäärä: 20. helmikuuta Neljän kilometrin kohdalla kärjessä oli Smetanina viiden sekunnin erolla Riihivuoreen ja Kulakovaan, joista 10 kilometrin kilpailussa epäonnistunut Takalo oli kaksi sekuntia jäljessä. Ensimmäisenä heistä maaliin saapui Takalo, jonka loppuaikaa takaa tulleet eivät pystyneet alittamaan.
Suomen Taina Impiö oli kilpailussa yhdeksäs ja Marja Auroma 19:s. <br style="clear:both" />
10 km
Päivämäärä: 18. helmikuuta Kilpailussa oli mukana 44 hiihtäjää 14 maasta. Puolimatkassa kolmen kärjessä olivat Amisova, Smetanina ja Kulakova. Riihivuori tuli viimeiset kolme kilometriä koko joukon nopeinta vauhtia.
20 km
Päivämäärä: 25. helmikuuta Kilpailussa oli mukana 41 hiihtäjää 13 maasta. Voittaja Amosova oli kilpailun viimeinen lähtijä.
Suomen Taina Impiö oli kilpailussa 13. ja Marja-Liisa Hämäläinen 16:s. <br style="clear:both" />
4 × 5 km viesti
Päivämäärä: 22. helmikuuta Mukana oli yhdeksän joukkuetta. Avausosuuden jälkeen kärjessä oli Suomi ennen DDR:ää ja Neuvostoliittoa, joka oli jäänyt Suomesta puolisen minuuttia. Toisen osuuden jälkeen Neuvostoliitto oli noussut kärkeen, toisena hiihti DDR, kolmantena 30 sekuntia kärjestä jäänyt Suomi, jonka kannoilla oli Ruotsin joukkue. Kolmannella osuudella Riihivuori nosti Suomen kärkeen, tosin ankkuriosuudelle Suomi, Neuvostoliitto ja DDR lähtivät lähes tasoissa. DDR:n varsin nuoren joukkueen nousemista hopealle ohi kokeneen Neuvostoliiton pidettiin yllätyksenä. <br style="clear:both" />
Normaalikilpailu (K88 + 15 km
Päivämäärä: 19.–20. helmikuuta Mäkiosuuden jälkeen johdossa oli Miettinen, sitten Winkler, Schmieder, Suomen Jouko Karjalainen, Norjan Tom Sandberg ja Yhdysvaltain Walter Malmqvist. Pronssille hiihdossa noussut Wehling oli mäessä vasta kahdeksas, hiihtoajaksi muutettuna minuutin ja 44 sekuntia Miettisen takana. Neljänneksi sijoittunut Langer oli mäkikilpailun jälkeen sijalla 11.
Suomen Jouko Karjalainen oli kilpailussa kahdeksas, Jukka Kuvaja 16. ja Jorma Etelälahti 17:s. <br style="clear:both" />
Normaalimäki (K88)
Päivämäärä: 18. helmikuuta Mäkiviikon 1977–1978 voittanut Suomen Kari Ylianttila ei loukkaantumisen takia voinut osallistua Lahden kisoihin. Myös alkukaudesta menestynyt DDR:n Jochen Danneberg oli loukkaantumisen myötä vajaakuntoinen. Ensimmäisen kierroksen jälkeen neljä hyppääjää oli pisteen sisällä toisistaan: kärjessä Borovitin, sitten Schnabl, Glass ja Buse. Avauskierroksella sattui myös vaarallinen tilanne, kun itävaltalaiselta Claus Tuchschereriltä aukesi toisen suksen side kesken ilmalennon, minkä vuoksi hän taiteili alas yhden suksen varassa. Kaatumisesta huolimatta loukkaantumista ei tapahtunut.
Suomen Jari Puikkonen oli kilpailussa 12. ja Jouko Törmänen 15:s. <br style="clear:both" />
Suurmäki (K113)
Päivämäärä: 26. helmikuuta Kilpailu piti käydä jo 25. päivänä, mutta kovan tuulen vuoksi kisaa siirrettiin vuorokaudella. Hyppääminen aloitettiin jo klo 9.20 aamulla, koska tuulen pelättiin kovenevan ennen puolta päivää. Avauskierroksen jälkeen kilpailua johti Lipburger, jonka perässä olivat Räisänen, Buse, Käyhkö, Danneberg, Borovitin ja Weisspflog.
Suomen Pentti Kokkonen oli kilpailussa 12. ja Jari Puikkonen 39:s. <br style="clear:both" />
Chitorin linnake
thumb|Chitorin linnake. Chitorin linnake, tai Chittorgarh, on Intian Rajasthanin osavaltiossa sijaitseva linnake. Unesco on valinnut Chitorin linnakkeen ja muut Rajasthanin kukkulalinnoitukset maailmanperintöluettelon kohteeksi vuonna 2013. Linnake on rakennettu 600-luvulla. Linnake toimi rajputvaltakunta Mewarin pääkaupunkina.
Vrijji
thumb|Vrijji ja muut mahajanapadat 600-luvulla eaa. Vrijji, tai Vajji oli Licchaviklaanin muodostama valtio muinaisen Intian pohjoisosassa, nykyisen Biharin osavaltion alueella. Vrijjin valtio oli olemassa 6. vuosisadalta eaa. 4. vuosisadalle jaa. Vrijji oli yksi kuudestatoista Mahajanapada-valtiosta, jotka hallitsivat Pohjois-Intiaa.
Huumori
Huumori on vuorovaikutuksen ja viestinnän muoto, jonka tarkoitus on tehdä ihmisiä iloisiksi, naurattaa ja purkaa jännitystä. Huumoriin reagoivat kaikenikäiset ihmiset kaikista eri kulttuureista. Suurin osa ihmisistä kykenee kokemaan asioita humoristisina ja reagoimaan niihin huvittumalla, hymyilemällä tai nauramalla. Tällaista kykyä kutsutaan huumorintajuksi. Huumorintajua säätelee ennen kaikkea henkilökohtainen maku, mutta siihen vaikuttavat monet tekijät kuten yksilön taustakulttuuri, koulutustaso, älykkyys ja kypsyys sekä konteksti.
Huumori voi kummuta ylemmyydestä ja vahingonilosta, yllättävästä vastakohtaisuudesta, tai sen tarkoituksena voi olla tarjota huojennuksen tunne. Huumorin monista lajeista tunnetuimpia ovat komiikka, satiiri, ironia ja parodia, ja sen lukuisista eri muodoista tunnetaan muun muassa vitsit, kaskut, pilapiirrokset ja stand up -komiikka. Huumorintajulla viitataan huumorin hyödyntämisen taitoon, sen ymmärtämiseen ja sen arvostamiseen. Huumoria voi käyttää muun muassa ihmissuhteiden ylläpitoon tai oman olon parantamiseen.
Etymologia
Antiikin kreikkalaisen lääketieteen humoraaliopin mukaan neljän ruumiinnesteen (, khumos) tuli olla terveellä ihmisellä tasapainossa. Ruuminnesteet olivat keltainen sappi, musta sappi, lymfa ja veri.
Huumorin teoriat
Huumorin teorioilla pyritään selittämään huumoria. Kolme tunnetuinta huumorin teoriaa ovat ylemmyysteoria, inkongruenssiteoria eli psykologinen vastakohtateoria, sekä huojennusteoria.
Ylemmyysteorian edustajina voidaan pitää jo antiikin Kreikan filosofeja Platonia ja Aristotelesta. Ylemmyydentunto huumorissa lähenee vahingonilon tunnetta, sillä ylemmyydentuntoinen ihminen tuntee mielihyvää nähdessään itsensä parempana kuin muut. Platonin mukaan ihminen nauraa toisten vahingolle. Aristoteleen mukaan huumori on "tavanomaista huonompien ihmisten jäljittelyä", ja satiirikot ja komedian kirjoittajat hänen mukaansa "pahanpuhujia ja juorukelloja". Ciceron mukaan huumorissa on kyse sopimattomuudesta ja rumuudesta. Thomas Hobbes kirjoitti: "nauramisen into on vain oman ylemmyydentunteen havaitsemisen ihanuutta, verrattuna muiden heikkouteen tai omaan menneeseen heikkouteen". Myös 1800-luvun filosofit kuten Georg Hegel ja Alexander Bain korostivat ylemmyydentunnon tärkeyttä huumorissa. Henri Bergson kirjoitti: "nauramaan meidät saa kanssaihmistemme joutavat vajavuudet". William Hazlittin mukaan: "me nauramme absurdille, epämuodostuneelle, kiusanteolle". Ylemmyysteorialla on ollut kannatusta myös 1900-luvulla: esimerkiksi psykologi Susan Forwardin mukaan huumoria käytetään usein loukkauksen naamioimiseksi, kuten: "minähän vain vitsailin".
Ylemmyysaiheisiin vitseihin kuuluvat etnisyyteen, rotuun ja tyhmyyteen perustuvat vitsit.
Inkongruenssiteoriassa tarkastellaan sitä, mistä huumori syntyy ja mikä on huumorin välttämätön ja riittävä ehto. Teorian mukaan meitä naurattaa, kun havaitsemme samanaikaisesti tai melkein samanaikaisesti toisiinsa yhteen sopimattomia elementtejä. Inkongruenssiteoria näkee huumorin olevan olemassa itse sisällössä, yhteensopimattomuudessa, vastaanottajasta riippumatta. Inkonguenssiteorian klassikkoesimerkkejä ovat muun muassa Arthur Schopenhauer sekä Immanuel Kant, joka korosti erityisesti yhteensopimattomuuden tajuamisen äkillisyyttä huumorissa.
Huojennusteoriaa suosii etenkin 1900-luvun alussa syntynyt freudilainen psykologia. Sen mukaan huumori vapauttaa ylimääräistä energiaa ja tuottaa helpotuksen tunteen. Arkipäivän tilanteissa humoristinen elämys johtaa nauramiseen ja sitä seuraavaan miellyttävään ja rentoon olotilaan.
Huumori keskustelussa
Keskustelussa käytettävän huumorin voi luokitella valmisteltuun huumoriin ja spontaaniin huumoriin. Valmisteltua huumoria ovat vitsit ja humoristiset kertomukset, jotka kerrotaan ulkomuistista tai luetaan paperista. Spontaani huumori on tilannekohtaista ja improvisoitua, ja se pitää keskustelua yllä eikä katkaise sitä kuten irrallinen vitsi. Vitsinkertoja on pelkästään esiintyjä, mutta spontaania huumoria esittävä huulenheittäjä on sekä esiintyjä että huumorin tekijä. Spontaani vitsailija pystyy myös luomaan huumoria rajattomasti siinä kun vitsinkertoja on rajoittunut vain kertomaan muistamansa vitsit. Spontaanin huulenheiton ja vitsinkerronnan välissä ovat tarinat hauskoista asioista, jotka kertojan mukaan tapahtuivat hänelle itselleen; tällaiseen lähestymistapaan perustuu usein etenkin stand up -komiikka, jossa omakohtaisuus ja keskustelunomaisuus on tärkeää.
Huumorintaju
Huumorintaju tarkoittaa huumoriin liittyviä yksilön luonteenpiirteitä tai yksilöllisiä ominaisuuksia. Huumorintajulle on esitetty monta erilaista määritelmää, kuten:
Myös huumorintajuisten ihmisten huumorintajuissa on eroja. Ihmissuhteiden onnistumisen kannalta samankaltainen huumori on merkityksellistä. Tutkimusten mukaan avioliittoonsa tyytyväisillä ihmisillä on samanlainen hyväntahtoinen huumorintaju kuin heidän puolisoillaan. Ilkeämielisen huumorintajun on sen sijaan tutkittu etäännyttävän puolisoita.
Mitä korkeampi ihmisen älykkyysosamäärä on, sitä todennäköisemmin hän pitää huumorista ja osaa tuottaa sitä itse.
Huumorintajun kehittyminen lapsella
Vauvat nauravat samankaltaisille asioille kuin mitkä huvittavat myös ihmisen lähimpiä sukulaisia simpansseja, gorilloja ja orankeja. Vauvoja naurattaa tutun ja luotettavan ihmisen heitä kohtaan harjoittama leikillinen väkivalta kuten kutittaminen, näykkiminen ja ilmaan heittely, sekä vähän myöhemmällä iällä myös jahtaaminen.
Lapsen huumorintaju kehittyy yhtäaikaisesti muun kognitiivisen kehityksen kanssa. Useimmat vauvat alkavat nauraa noin neljän kuukauden ikäisinä. Kahdeksan kuukauden iässä useimmat vauvat huvittuvat kurkistusleikeistä. Varsinainen huumorintaju lapsella alkaa kehittyä siinä vaiheessa, kun hän alkaa arvostaa jollain tavalla sopimattomia asioita, jotka rikkovat hänen oppimiaan kaavoja. Huumorintutkija Paul McGheen mukaan lapsen huumorintaju kehittyy neljässä vaiheessa. Yksivuotiaana lapsi alkaa tehdä esineille huvin vuoksi sopimattomia asioita, kuten laittaa lehden korvalleen ja leikkii puhuvansa puhelimessa. Toisessa vaiheessa lapsi alkaa käyttämään sanoja huvikseen väärin, kuten kutsumalla kiveä koiraksi. Kolmannessa vaiheessa lapsi liittää tuttuihin asioihin, kuten äitiin tai koiraan, niihin kuulumattomia käsitteitä, kuten sen että koirat naukuvat tai norsut istuvat puussa. Neljännessä vaiheessa, noin seitsenvuotiaana, lasta alkavat huvittaa arvoitukset, jotka perustuvat monimerkityksisyyteen. Kahdeksanvuotiaasta eteenpäin lapsen huumorintaju muuttuu vaiheittain aikuisemmaksi ja hienostuneemmaksi.
Huumori ja terveys
Huumorintajua ja nauramisen kykyä on kauan pidetty niin fyysistä kuin henkistäkin terveyttä edistävinä ominaisuuksina. Naurun ja huumorin vaikutuksia terveyteen ja sairauksien hoitoon onkin viime vuosikymmeninä alettu tutkia aiempaa enemmän, joskin tutkimus on yhä melko pienimuotoista. Tutkimuksen yhtenä ongelmana on pelkän nauramisen ja pelkän huumorin aiheuttaman mielihyvän vaikutusten erottaminen, sillä ne esiintyvät usein yhdessä. Psykologi Rod Martinin (2008) mukaan nauramisen ja huumorintajun terveydellisiä vaikutuksia on luultavasti liioiteltu, sillä tutkimukset harvoin osoittavat niillä olevan suotuisia vaikutuksia terveyteen. Kehittyneellä huumorintajulla on pikemminkin havaittu olevan yhteys epäterveelliseen elämäntyyliin ja lyhentyneeseen elinikään. Toisaalta huumorintajun on havaittu joissain tutkimuksissa parantavan elämänlaatua, stressinhallintaa ja sosiaalisia suhteita.
Huumorin käyttö
Psykologi Rod Martin (et al., 2003) on luokitellut huumorin neljään tyyliin, joiden kautta voidaan tutkia huumorin käyttötapoja yksilöittäin:
Huumorin käyttö opetuksessa
Huumori on tärkeä tekijä opetuksessa. Myönteisellä tavalla huumoria käyttävää opettajaa arvostetaan. Opettajan tulisi tiedostaa huumorin myönteiset ja kielteiset merkitykset, mutta käyttää huumoria omalla persoonallisella tavallaan oppilaita kunnioittaen. Korkea ammattietiikka on huumorin toimivuuden edellytys.
Omakohtainen huumori kiinnostaa
Opettajat käyttävät opetuksessaan huumoria sekä myönteisillä että kielteisillä tavoilla. Suurin osa myönteisistä huumorikuvauksista ei liittynyt opetettavaan aiheeseen tai oppiaineeseen. Opiskelijat kuvasivat eniten myönteisinä kokemuksina opettajan kertomia juttuja omasta elämästään tai kokemuksistaan. Myönteinen huumori ei kohdistunut yksittäiseen oppilaaseen, vaan se oli hyväntahtoista yhdessä nauramista.
Kielteinen huumori kohdistuu oppilaaseen
Kielteiseksi koettu huumori kohdistui yksittäiseen oppilaaseen, ja liittyi oppilaan osaamattomuuteen tai käyttäytymiseen. Huumorin merkitykset liittyivät opiskeluun ja oppimiseen, opiskelijoiden käsityksiin opettajasta ja opiskelijan omaan mielialaan. Pienelle osalle opiskelijoista opettajan huumorilla ei ollut merkitystä.
Tunnettuja humoristeja ja koomikoita
Kirjallisuuden tunnetuimpia humoristeja ovat muun muassa Mark Twain, Kurt Vonnegut, P. G. Wodehouse sekä Suomessa Veikko Huovinen ja Sinikka Nopola. Elokuva- ja televisioalan tunnettuja humoristeja ovat muun muassa Charles Chaplin, Buster Keaton, Marxin veljekset, Jerry Lewis, Jacques Tati, Rowan Atkinson, Mel Brooks, Jackie Chan, Jim Carrey, Jack Black ja Monty Python -ryhmä. Suomalaisista elokuvahumoristeista tunnettuja ovat muun muassa Pertti ”Spede” Pasanen sekä Vesa-Matti Loiri.
Teatteritaiteessa humoristeina tunnetaan monen muun ohella Aristofanes ja Molière sekä suomalaisista Reino Helismaa ja Ritva Valkama.
Sirkuksen tunnetuimpia klovneja ovat muun muassa Charlie Rivel ja Oleg Popov.
Huumorimusiikin tunnetuimpia edustajia ovat esimerkiksi Jope Ruonansuu, Lapinlahden Linnut ja ”Weird Al” Yankovic.
Humoristisen sarjakuvan tekijöistä tunnetuimpia ovat esimerkiksi René Goscinny, Charles M. Schulz ja Bill Watterson.
Stand up -komiikan merkittävimpiä edustajia ovat muun muassa Lenny Bruce, George Carlin, Richard Pryor, Jerry Seinfeld ja Louis C.K..
Boubou Cissé
thumb|300px|Pääministeri Boubou Cissé (vasemmalla) ja presidentti Ibrahim Boubacar Keïta vuonna 2019. Boubou Cissé (s. 1974 Bamako) on malilainen taloustieteilijä ja hallintovirkailija. Hän toimi maan pääministerinä vuosina 2019–2020.
Elämäkerta
Cissé syntyi opettajaperheeseen. Käytyään alakoulun Bamakossa hän suoritti keskikouluopintonsa Länsi-Saksassa ja Yhdistyneissä arabiemiirikunnissa. Cissé valmistui taloustieteen maisteriksi Clermont-Ferrandin Kansainvälisen kehityksen keskuksesta, jossa hän suoritti myös jatkotutkinnon kehitystaloustieteessä. Hän väitteli taloustieteen tohtoriksi Aix-Marseillen yliopistossa vuonna 2004.
Ada Äijälä
Pietarissa syntyneen Ada Äijälän isä oli Suomen valtion rautateiden palveluksessa. Hän kävi Pietarin suomalaista valmistavaa koulua ja perheen muutettua Turkuun 1898 Turun suomalaista tyttökoulua. Perhe muutti sitten Helsinkiin ja Ada pääsi ylioppilaaksi 1905 Svenska Privata läroverket för flickor-koulusta. Hän kävi Suomen Liikemiesten Kauppaopiston ja työskenteli sieltä valmistuttuaan Osuusliike Elannossa ja Helsingin yksityisen kauppakoulun opettajana.
Boubou Cissé
Elämäkerta
Cissé työskenteli Maailmanpankin ekonomistina Washingtonissa vuodesta 2005. Vuonna 2009 hänet nimitettiin Maailmanpankin pääekonomistiksi ja inhimillisen kehityksen osaston projektipäälliköksi Nigerian Abujaan. Vuonna 2012 hän toimi pääekonomistina ja päällikön sijaisena Maailmanpankin Niameyn toimistossa Nigerissä.
Ada Äijälä
Ada Äijälä siirtyi sanomalehtialalle ja oli toimittajana eri lehdissä Kotkassa ja Lahdessa sekä Savo-lehdessä Kuopiossa. Hän palasi opiskelemaan ja valmistui 1914 filosofian kandidaatiksi Helsingin yliopistosta. Valmistuttuaan hän oli työssä vuoteen 1927 saakka rautatiehalituksessa ja toimi samalla osa-aikaisena opettajana Helsingin kunnallisessa yhdenpäivänkoulussa.
Bukatšatša
Paikkakunnan ovat perustaneet Kalugan läänistä muuttaneet uudisasukkaat vuonna 1911. 1800-luvun lopussa evenkit löysivät seudulta kivihiiliesiintymän, jota alettiin hyödyntää vuonna 1916. Vuonna 1930 otettiin käyttöön Bukatšatšan kivihiilikaivos. Vuonna 1932 sinne rakennettiin rautatie ja vuonna 1938 Bukatšatša sai kaupunkimaisen taajaman statuksen. Vuosina 1938–1942 kaivoksen yhteydessä toimi Gulag-järjestelmään kuulunut vankileiri.
Ada Äijälä
Ada Äijälä meni vuonna 1927 naimisiin Kastorin perustajan toimitusjohtaja, rakennusmestari Isak Räsäsen (1881–1942) kanssa. He perustivat samana vuonna Helsinkiin oman koulun, 8-luokkaisen Uuden Yksityisen yhteislyseon joka toimi aluksi Balderin talossa Aleksanterinkatu 12:ssa. Ada Äijälä toimi koulussa opettajana ja oli koulun johtajana kuolemaansa saakka.
Boubou Cissé
Elämäkerta
Cissé nimitettiin Malin teollisuus- ja kaivosministeriksi syyskuussa 2013. Hallituksen uudelleenjärjestelyn jälkeen huhtikuussa 2014 hänestä tuli kaivosministeri. Tammikuusta 2016 lähtien Cissé toimi talous- ja valtiovarainministerinä.
Bukatšatša
Kaivos suljettiin kesällä 1997 tapahtuneen tulipalon jälkeen. Nykyään Bukatšatšassa toimii ompelimo. Taajamassa on kaksi keskikoulua ja lasten luomistyön keskus.
Boubou Cissé
Elämäkerta
Presidentti Ibrahim Boubacar Keïta nimitti Cissén pääministeriksi Soumeylou Boubèye Maïgan erottua huhtikuussa 2019. Häntä luonnehdittiin teknokraatiksi, jonka tehtävänä oli parantaa Malin turvallisuustilannetta, lopettaa etnisten ryhmien väliset yhteenotot, toteuttaa maan pohjoisosan kapinallisten kanssa solmittu rauhansopimus, valmistella perustuslain uudistusta sekä järjestää uudet kansalliskokous- ja paikallisvaalit. Presidentti Keïta nimitti Cissén uudelleen pääministeriksi vaalien jälkeen kesäkuussa 2020.
Ada Äijälä
Ada Äijälä oli 1910-luvulta alkaen Suomalaisen Naisliiton jäsen. Hän kuului liiton keskushallitukseen ja oli liiton Helsingin osaston varapuheenjohtajana 1921–1927. Hän perusti myös Sippolaan Naisliiton osaston. Hän piti esitelmiä liiton kokouksissa ja avusti Naisten Ääni-lehteä käyttäen muun muassa nimimerkkiä Tähystäjä. Äijälä oli mukana myös nuorsuomalaisten ja myöhemmin edistyspuolueen toiminnassa.
Boubou Cissé
Elämäkerta
Presidentti Keïta ilmoitti hallituksen hajottamisesta Malin armeijan tekemän vallankaappauksen yhteydessä 18. elokuuta 2020. Sotilaiden pidättämä Cissé vapautettiin kymmenkunta päivää myöhemmin.
Ada Äijälä
Ada Äijälän kuoltua hänen perustamansa koulun ylläpitäjäksi tuli Ada Äijälän Koulu Oy. Koulu sai oman talonsa vuonna 1938 Arkadiankadulta ja sen nimeksi tuli Arkadian yhteiskoulu. Koulu siirtyi vuonna 1991 Nurmijärven Klaukkalaan ja toimii nykyään nimellä Arkadian yhteislyseo.
Boubou Cissé
Elämäkerta
Cissé on naimisissa ja kahden lapsen isä.
Ada Äijälä
Ada Äijälä sai surmansa liikenneonnettomuudessa Espoon Leppävaarassa kun hänen miehensä ohjaama henkilöauto törmäsi rautatien tasoylikäytävällä paikallisjunan kylkeen. Paikalla oli huono näkyvyys rakennusten, puiden ja pensaiden takia. Auton törmätessä junan kylkeen Ada Äijälä sinkoutui ulos autosta ja sai päähänsä kuolettavan iskun. Muut autossa olleet eivät saaneet vammoja.
Boubou Cissé
Cissén 1. hallitus
Boubou Cissén ensimmäisen hallituksen kokoonpano julkaistiin 5. toukokuuta 2019. Siihen kuului 36 ministeriä ja kaksi valtiosihteeriä, joista kahdeksan oli naisia. Hallituksessa oli myös opposition edustajia kuten Parena-puolueen Tiébilé Dramé. Hallituksen jäsenet olivat:
Cissén 2. hallitus
Cissén toinen, väliaikaiseksi tarkoitettu hallitus nimitettiin 27. heinäkuuta 2020. Siihen kuului pääministerin lisäksi vain kuusi ministeriä:
Guerlain
pienoiskuva|250px|Pullo Guerlainin Vetiver-parfyymia. Guerlain on ranskalainen parfyymin valmistaja, jonka perusti Pierre François Pascal Guerlain vuonna 1828. Guerlainista tuli vuonna 1853 hovihankkija, kun se kehitti tuoksun Eau de Cologne impériale Napoléon III:n puolisolle keisarinna Eugénielle. Muita Guerlainin tuoksuja ovat muun muassa Heure bleue (1912), Mitsouko (1919) ja Shalimar (1925).
Viimeinen suvun edustaja Jean-Paul Guerlain nousi johtoon vuonna 1959. Hän loi tunnetut parfyymit Samsara ja Nahema. Vuonna 1994 Geuerlainin osti luksusfirma Moët Hennessy Louis Vuitton (LVMH).
Tōon
Tōon on Japanin kaupunki Shikokun saarella Ehimen prefektuurissa. Se sijaitsee sisämaassa prefektuurin keskiosassa Matsuyaman kaupungin itäpuolella. Kaupunki on rakentunut Matsuyaman tasangon itäreunalle ja vuoret ympäröivät sitä kolmelta puolelta. Shigenobujoki virtaa kaupungin läpi. Tōonissa on 33 481 asukasta (marraskuussa 2019) ja sen pinta-ala on 211,30 neliökilometriä.
Tōon on hallinnollisena alueena suhteellisen uusi: kaupunki perustettiin vuonna 2004 liittämällä yhteen Shigenobun ja Kawauchin maaseutukaupungit. Edo-kaudella alue kuului pääosin Matsuyaman daimiokuntaan ja sijaitsi Sanukin provinssiin johtavan tien varrella. Myöhemmin se on kehittynyt Matsuyaman asuinlähiönä. Perinteisiä elinkeinoja ovat metsätalous ja maanviljely, joka tuottaa esimerkiksi riisiä, ohraa, hedelmiä ja vihanneksia. Kaupungissa toimii Ehimen yliopiston lääketieteellinen tiedekunta ja yliopistollinen sairaala.
Tōonin nähtävyyksiin kuuluvat vuoristoiset luontoalueet vesiputouksineen. Kaupunkia palvelee Iyo-rautateiden Yokogawara-linja, joka liittää sen Matsuyamaan.
Liu Limin
Liu Limin (, s. 27. maaliskuuta 1976 ) on kiinalainen uinnin maailmanmestari ja olympiamitalisti.
Liu voitti Rooman MM-kilpailuissa 1994 kultaa 100 metrin perhosuinnissa ajalla 58,98, 200 metrin perhosuinnissa ajalla 2.07,25 ja 4 × 100 metrin sekauintiviestissä. Atlantan olympialaisissa 1996 hän saavutti 100 metrin perhosuinnissa hopeaa ajalla 59,14 häviten kultaa voittaneelle Amy Van Dykenille vain sadasosasekunnilla. 200 metrin perhosuinnissa hän oli samoissa kilpailuissa viides.
Liu saavutti lyhyen radan MM-kilpailuissa Palmassa 1993 kultaa 200 metrin perhosuinnissa ja 4 × 100 metrin sekauintiviestissä sekä hopeaa 100 metrin perhosuinnissa. Rio de Janeirossa 1995 hän voitti 100 metrin perhosuinnin ja oli toinen 200 metrin perhosuinnissa. Göteborgissa 1997 hän voitti lyhyen radan maailmanmestaruuden 200 metrin perhosuinnissa.
Erkki Kokkonen
Erkki Kokkonen -nimisiä henkilöitä:
Japanin Grand Prix 2006
Japanin Grand Prix 2006 (virallisesti 2006 Formula 1 Fuji Television Japanese Grand Prix) oli Formula 1 -kauden 17. osakilpailu, joka ajettiin 6.–8. lokakuuta 2006 Suzukan moottoriradalla Japanissa. Kilpailun voitti Renault'n Fernando Alonso.
Raportti
Perjantain vapaat harjoitukset ajettiin märällä radalla, ja vesisadetta povattiin myös lauantaille ja sunnuntaille. Oli tiedossa, että Ferrarin käyttämät Bridgestonen sadekelinrenkaat toimivat paljon Renault'n käyttämiä Michelinejä huonommin, ja Alonsolle ennustettiinkin helppoa pistevoittoa Schumacherista. Sää oli kuitenkin suosiollinen japanilaiselle Bridgestonelle, ja sekä aika-ajo että kilpailu päästiin ajamaan aurinkoisessa kelissä.
Ensimmäistä kertaa Japanin maaperällä kilpaillut japanilaistalli Super Aguri lähti viikonloppuun suurin odotuksin, olivathan tallin johdon lisäksi myös kuljettajat, moottori ja rengasvalmistaja japanilaisia, mutta menestys jäi vähäiseksi. Vasta kuudetta aika-ajoaan F-ykkösissä ajava Sakon Yamamoto teki ajovirheen heti ensimmäisellä nopealla kierroksellaan ja sammutti autonsa moottorin, eikä näin saanut aika-ajosta lainkaan aikamerkintää. Aika-ajoa hallitsivat Ferrarit, Massan ajaessa paalupaikalle ja Schumacherin ollessa toinen. Päivä oli hyvä Bridgestonelle, sillä toisen rivin täyttivät sen renkaita käyttävät Toyota-kuljettajat Ralf Schumacher ja Jarno Trulli. Kolmanteen riviin ajoivat Michelinejä käyttävät Renaultit, ja neljänteen samalla rengasmerkillä Hondan Jenson Button ja Rubens Barrichello.
Kilpailun lähtö oli kärjen osalta tasainen, ja yleensä hyvin viivalta lähtevä Alonso onnistuu vain vaivoin kiilaamaan itsensä Toyota-kaksikon väliin. Toinen Renault-kuljettaja Fisichella taas joutui luovuttamaan paikkansa Buttonille, ja BMW Sauberin Heidfeld nousi Barrichellon ohi viimeiselle pistesijalle. Taempana Williamsin Nico Rosberg sai kymmenennestä ruudusta huonon lähdön, ja kun ohi tulivat McLarenin Kimi Räikkönen ja BMW Sauberin Robert Kubica. Ensimmäisen kierroksen täyttyessä järjestys oli: Massa, Michael Schumacher, Ralf Schumacher, Alonso, Trulli, Button, Fisichella ja Heidfeld. Rosberg esitti hienon ohituksen Kubicasta pääsuoran päässä, mutta Kubica otti paikkansa takaisin. Barrichello taas yritti ohitusta Heidfeldista takasuoraa edeltävässä ”lusikkamutkassa”, mutta brasilialaisen epäonneksi Heidfeld ei antanut periksi, ja pienen kosketuksen seurauksena Hondan etusiipi vaurioitui, ja hän joutui tulemaan varikolle vaihtamaan sen. Kärkipaikka vaihtui heti kolmannen kierroksen alussa, kun Schumacher tuli helpon näköisesti ohi Massasta. Ohitus oli odotettavissa, sillä maailmanmestaruuskamppailusta ulkona oleva Massa oli jo aiemmin kertonut olevansa valmis auttamaan tallikaveriaan kilpailussa. Häntäpäässä Super Agurit aloittivat kotikilpailunsa heikosti, ja ainoastaan varikolla käynyt Barrichello oli jäänyt japanilaiskaksikon taakse. Yllättäjäksi voitiin laskea Spyker Midlandin Christijan Albers, joka pysyi hyvin Red Bull Racing- ja Toro Rosso-autojen vauhdissa. Katsojien viihtyvyydestä taas vastasi Toro Rosson Vitantonio Liuzzi, joka pyörähti pääsuoralla 360 astetta ja jatkoi matkaansa, vaikkakin neljä autoa pääsi hänet ohittamaan.
Kärjessä Renaultit pitivät koko joukon parasta vauhtia yllä. Fisichella ohitti neljännellä kierroksella Buttonin, ja alkoi nopeasti kaventaa eroa edellä ajaneeseen Trulliin. Kierroksella 12 Trulli tuli ensimmäisenä kuljettajana tekemään varikkopysähdyksensä, samalla kun Alonso ohitti Ralf Schumacherin pääsuoran päässä, ja alkoi heti kuroa umpeen eroa Massaan. Heti seuraavalla kierroksella sekä Massa että Ralf tulivat varikolle. Massan oikea takarengas oli puhjennut, joten hän joutui tekemään ensimmäinen pysähdyksensä paljon suunniteltua aiemmin. Varikolta ulos tullessaan hän kaiken lisäksi jäi jumiin huomattavasti hitaamman Heidfeldin taakse. Epäonnensa myötä brasilialainen menetti kakkossijansa Alonsolle. Ralfinkaan ensimmäinen pysähdys ei ollut onnistunut, sillä Trullin onnistui ohittaa hänet sen aikana. Viimeisenä kärkijoukosta pysähdyksensä teki Räikkönen, joka onnistui nousemaan Heidfeldin ohi pisteille. Kierroksella 20 hyvin kilpailun aloittaneen Albersin oikea takaripustus petti näyttävästi radan viimeisellä sektorilla, juuri ennen pääsuoraa edeltävää hidasta shikaania, ja auton osia levisi suurelle alueelle ympäri rataa. Erityisen vaaratilanteen oli aiheuttaa takarengas, joka auton runkoon kiinnitetystä turvavaijerista huolimatta lähti irti, ja jatkoi matkaansa kovaa vauhtia jopa pari sata metriä, kunnes pysähtyi turvallisesti rengasvalliin. Kilpailun kärjessä ajaneen Michael Schumacherin onneksi turva-autoa ei tarvittu. Hänen eronsa Alonsoon oli turvallinen 5 sekuntia.
Viimeisten varikkopysähdysten jälkeen ei muutoksia kärjen osalta tapahtunut. 12. ollut Williams-tallin Mark Webber ajautui ulos radalta pääsuoralle kääntäessään ja osui rajun näköisesti rengasvalliin, mutta säilyi itse vahingoittumattomana. Myös Scott Speed joutui jättämään kisan kesken; yhdysvaltalaisen Toro Rossosta hajosi ohjaustehostin. Erot kärkikuljettajien välillä olivat viimeisten kierrosten aikana 10 sekunnin luokkaa, joten edes ohitusyrityksiä ei nähty. Sijoilla 6 ja 7 ajaneet Toyotat, järjestyksessä Trulli, Schumacher, sekä 8. ja 9. ajaneet BMW Sauberit, (Heidfeld 8, Kubica 9) olivat ainoat taisteluparit kisan lopussa, mutta ohituksia ei kuitenkaan tehty. Yamamoto kruunasi päivänsä pyörähtämällä lusikkamutkassa. Hän edelleen viimeinen, joten se ei vaikuta järjestykseen. Päivä oli loistava Renault-tallille, mutta myös Super Aguri osasi arvostaa tulostaan. Uransa ensimmäiset MM pisteet F-ykkösissä muutama vuosi sitten juuri Suzukassa ottanut Satō juhli maaliintuloaan kuin voittoa Agurin varikkohenkilökunnan kanssa.
Aika-ajot
Aika-ajot ajettiin lauantaina 7. lokakuuta klo 14 paikallista aikaa.
Kilpailu
Kilpailu ajettiin sunnuntaina 8. lokakuuta alkaen klo 14 paikallista aikaa, klo 8 Suomen aikaa.
Superpartneri
Superpartneri on hiukkasfysiikassa hiukkasen hypoteettinen supersymmetrinen vastinhiukkanen, jolla on sama massa mutta eri spin kuin hiukkasella. Standardimallin hiukkasten superpartnereita ei ole kokeellisesti havaittu, joten niiden massan tulee olla huomattavasti suurempi kuin standardimallin hiukkasten. Tästä syystä supersymmetrian täytyy olla rikkoutunut symmetria, jolloin superpartnerit voivat saada eri massan kuin standardimallin hiukkaset.
Kauppakeskus
thumb|200px|Mall of America [[Minnesotassa Yhdysvalloissa.]] Kauppakeskus on useista erityyppisistä kauppa- ja palveluliikkeistä koostuva yksi- tai useampikerroksinen liiketoiminnan keskittymä. Yleensä kauppakeskus käsitetään kokoluokkaa suuremmaksi kuin ostoskeskus. Kauppakeskukset kilpailevat perinteisten kaupunkikeskustojen kivijalkakauppojen kanssa.
Suomeen rakennettujen kauppakeskusten perusidea ja pohjaratkaisu on yleismaailmallinen. Kauppakeskusten kehitys on lähtöisin Yhdysvalloista jossa niitä ryhdyttiin rakentamaan henkilöautovaltaisten lähiöiden synnyttyä kaupunkien laidoille etenkin toisen maailmansodan jälkeen. Maailman suurimmat kauppakeskukset ovat nykyään Aasiassa, jossa esimerkiksi Pekingissä sijaitsevan Golden Resources Mallin pinta-alaksi mainitaan yli puoli miljoonaa neliömetriä ja kauppojen lukumääräksi yli 1 300.
Kauppakeskukset Suomessa
Vuonna 2011 Suomessa toimi 80 kauppakeskusta, jotka täyttivät Suomen Kauppakeskusyhdistys ry:n määritelmän kauppakeskukselle. Niiden kokonaismyynti oli noin 5,3 miljardia euroa, kävijämäärä 326 miljoonaa ja vuokrattava liikeala 1,57 miljoonaa m². Markkinaosuus vähittäiskaupasta oli noin 13,7 %.
Ampujakala
Ravinto
Ampujakala on kuuluisa saalistustavastaan. Se syö pääasiassa veden varaan joutuneita hyönteisiä, mutta osaa pudottaa niitä veden yllä olevilta lehdiltä puhaltamalla tarkasti tähdätyn vesisuihkun niitä kohti. Ampujakalan suuontelon katossa on ura, jota vasten se painaa kielensä, jolloin syntyy ohut putki. Veden ruiskuttamiseen tarvittavan paineen se saa aikaan pumppaamalla kiduksillaan, ja lopuksi se vapauttaa veden laskemalla kielensä jäykän kärjen, joka toimii venttiilinä. Se osaa myös napata hyönteisen lehdeltä hyppäämällä.
Ulkonäkö
Ampujakala on sivuilta litistynyt, ja sillä on tummia poikkiraitoja kyljissään. Sillä on vain yksi selkäevä, joka on lähellä pyrstöevää. Päälaki on tasainen ja silmät ovat suuret, mikä helpottaa vesisuihkun kohdistamista saalistettaessa.
Jumanji: The Next Level
Jumanji: The Next Level on vuonna 2019 ensi-iltansa saanut Jake Kasdanin ohjaama seikkailuelokuva sekä jatko-osa elokuville Jumanji (1995) ja Jumanji: Welcome to the Jungle (2017). Elokuvan pääosissa ovat Dwayne Johnson, Kevin Hart, Jack Black, Karen Gillan, Nick Jonas, Awkwafina, Alex Wolff, Morgan Turner, Ser’Darius Blain, Madison Iseman, Danny Glover ja Danny DeVito. Elokuva sai ensi-iltansa Suomessa 4. joulukuuta 2019 ja Yhdysvalloissa 13. joulukuuta 2019.
Juoni
Kolme vuotta Jumanjin kokemusten jälkeen Spencer Gilpin (Alex Wolff), Anthony ”Fridge” Johnson (Ser’Darius Blain), Bethany Walker (Madison Iseman) ja Martha Kaply (Morgan Turner) ovat kukin alkaneet elää omaa elämäänsä, kunnes he päättävät tulla lomalla Brantfordiin tapaamaan toisiaan. Spencer on kuitenkin vältellyt yhteydenottoa muiden kanssa, kuvitellen että näillä ja varsinkin hänen tyttöystävällään Marthalla oli nyt parempi elämä. Hän muisti tunteneensa itsensä tärkeäksi Jumanjissa Smolder Bravestonen (Dwayne Johnson) kehossa ja päättää palata Jumanjiin. Fridge, Martha ja Bethany saapuvat Spencerin talolle etsimään häntä ja tapaavat Spencerin isoisän Eddien (Danny DeVito), joka on toipumassa lonkkaleikkauksesta, sekä Milo Walkerin (Danny Glover), Eddien entisen ystävän, joka yritti nyt tehdä sovintoa Eddien kanssa. He löytävät kellarista Jumanji-pelin osat, jotka Spencer oli salaa kerännyt talteen. Kun he päättävät mennä sinne, peli imaisee Fridgen, Marthan, Eddien ja Milon sinne ennen kuin he ehtivät edes valita avatarejaan. Jälkeenjäänyt Bethany menee pyytämään apua Alex Vreekeltä (Colin Hanks).
Pelissä Martha huomaa olevansa jälleen Ruby Roundhousen (Karen Gillan) kehossa, mutta tällä kertaa Fridge olikin Sheldon ”Shelly” Oberonin (Jack Black) kehossa, Eddie oli Bravestonen kehossa ja Milo oli Franklin ”Hiiri” Finbarin (Kevin Hart) kehossa. Fridgen menetettyä ensimmäinen elämänsä pythonin hyökkäyksestä EPH-opas Nigel Billingsley (Rhys Darby) saapuu lentokoneella ja kertoo, että heillä on tällä kertaa uusi tehtävä: sotavaltias Jürgen Julma (Rory McCann), joka oli aikoinaan surmannut Bravestonen vanhemmat, oli juuri varastanut Avianin provinssin asukkailta Haukka-jalokiviriipuksen, jonka avulla Avian oli säilynyt vehreänä ja hyvinvoivana niin kauan kuin auringonvalo osuisi jalokiveen. Haukka oli saatava takaisin ennen kuin Jürgen myisi sen rikollisille Kababik-veljeksille saadakseen näiden tuen Jumanjin valloittamiseen.
Nigel pudottaa ryhmän aavikolle, missä he huomaavat omaavansa uusia vahvuuksia ja heikkouksia. He päätyvät pakenemaan strutsilaumaa ja samalla Eddie menettää ensimmäisen elämänsä. Kun he saapuvat keitaalle, he löytävät Spencerin, jonka avatar oli tällä kertaa naispuolinen taskuvaras Ming Fleetfoot (Awkwafina). Spencer jää kiinni ja menettää ensimmäisen elämänsä. Spencer pyytää ryhmältä anteeksi ja he saavat Bravestonen entiseltä rakastajattarelta (Dania Ramirez) vihjeen jumanjimarjapuun sijainnista. Fridge ja Martha noutavat marjan puusta, jota ympäröivään vihreänä hohtavaan veteen koskiessaan heidän avatarinsa vaihtuvat, kunnes he koskettavat vettä uudelleen. Eddie, Milo ja Spencer saavat järjestettyä itselleen dromedaariratsut, mutta pelaajien paetessa keitaalta rakastajattaren aviomies Stiletti (Massi Furlan) ampuu heitä raketinlaukaisimellaan ja he kaikki menettävät yhden elämän.
Raivostunut Fridge syyttää Spencerin epätoivoisuutta, Eddien yli-itsevarmuutta ja Milon liian varovaista asennetta heidän vastoinkäymisistään. Eddie ja Milo taas alkavat riidellä ja paljastuu, että syy heidän välirikkoonsa oli, että Milo oli myynyt hänen ja Eddien omistaman ravintolan vuosia sitten Nora Shepherdille (Bebe Neuwirth), vaikka Eddie itse olisi halunnut vielä jatkaa ravintoloitsijana. Milo oli nyt tullut hieromaan sopua vain, koska oli kuolemansairas. Ryhmä päätyy seuraavaksi pyöriville riippusilloille, joissa heitä jahtaa lauma mandrilleja, mutta Alex, joka oli jälleen Jefferson ”Vesitaso” McDonough’n (Nick Jonas) kehossa, ja Bethany, jonka nykyinen avatar oli hevonen nimeltä Cyclone, saapuvat ja pelastavat heidät. He löytävät myös joen, jossa on samaa vettä kuin jumanjimarjapuun luona. Spencer, Fridge ja Bethany hyppäävät siihen siirtyäkseen takaisin Bravestonen, Finbarin ja Oberonin kehoihin, kun taas Eddie ja Milo siirtyvät Mingin ja Cyclonen kehoihin.
Jürgenin miehet saapuvat ja vangitsevat Eddien ja Milon, vieden heidät Jürgenin linnaan Zhatmire-vuorelle. Spencer ja Martha vapauttavat Eddien, mutta Alex menettää kaksi elämistään ennen kuin saa Milon vapaaksi. Fridgeä ja Bethanya luullaan Kababik-veljeksiksi ja heidät viedään tapaamaan Jürgeniä. Mutta kun kirje oikeilta Kababik-veljeksiltä paljastaa huijauksen, pelaajat ja Jürgenin miehet alkavat taistella toisiaan vastaan, Jürgenin yrittessä paeta ilmalaivalle, jonne Spencer seuraa häntä. Spencer lamaannuttaa Jürgenin jumanjimarjalla, joka paljastuu Jürgenin ainoaksi heikkoudeksi ja lopulta Jürgen putoaa ilmalaivasta alas kuolemaan. Milo käyttää Cyclonen siipiä noustakseen lentoon ja Eddien kanssa pelastaa Spencerin. He lentävät pilvien yläpuolelle ja altistavat Haukka-jalokiven auringonvalolle ja kaikki huutavat Jumanjin nimeä, jolloin Avianin provinssi pelastuu kuivuudelta. He antavat kiven Nigelille, joka lupaa viedä sen Avianiin, mutta muiden palatessa oikeaan maailmaan, Milo päättää jäädä Jumanjiin. Spencer alkaa opettaa Eddielle videopelien pelaamista ja he viettävät aikaa Bethanyn, Fridgen ja Marthan kanssa Noran ravintolassa, Eddien tarjoutuessa ryhtymään työvoimapulasta kärsivän Noran ravintolapäälliköksi.
Lopputekstien välissä näytetyssä kohtauksessa lämmitinkorjaaja ja Spencerin äiti löytävät kellarista Jumanji-pelin ja myöhemmin Spencer, Fridge, Bethany ja Martha huomaavat strutsilauman ilmestyneen Jumanjista oikeaan maailmaan.
Vastaanotto
Elokuva sai ensi-iltansa Suomessa keskiviikkona 4. joulukuuta 2019, ja se keräsi ensimmäisen viikon aikana lähes 31 000 katsojaa. Näistä katsojista yli 22 000 näki elokuvan viikonlopun aikana, ja se avasi viikonlopun selvästi katsotuimpana elokuvana. Elokuva sai Suomessa lopulta 130 000 katsojaa.